ಪ್ರೀತಿ

:***ಅನುರಕ್ತಿ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ಆಸಕ್ತಿ** ಲೇಖನಕ್ಕಾಗಿ ಇಲ್ಲಿ ನೋಡಿ.*

### ಪ್ರೀತಿ ಮತ್ತು ಪ್ರೇಮ
***ಪ್ರೀತಿ** ಅಥವಾ **ಪ್ರೇಮ** ಎಂಬುದು ಅಸಂಖ್ಯಾತ ಭಾವನೆಗಳು ಮತ್ತು ಅನುಭವಗಳ ಪೈಕಿ ಯಾವುದಾದರೂ ಒಂದು ಭಾವವಾಗಿದ್ದು, ಪ್ರಬಲವಾದ ಒಲವು, ವಾತ್ಸಲ್ಯ ಮತ್ತು ಬಾಂಧವ್ಯಗಳ ಒಂದು ಸಂವೇದನೆಗೆ ಅದು ಸಂಬಂಧಿಸಿರುತ್ತದೆ.
*ಪ್ರಾಚೀನ ಗ್ರೀಕ್ ತತ್ವಜ್ಞಾನಿಗಳು ಪ್ರೇಮ ಅಥವಾ ಪ್ರೀತಿಯ ಆರು ಪ್ರಕಾರಗಳನ್ನು ಗುರುತಿಸಿದ್ದಾರೆ: ಮೂಲಭೂತವಾಗಿ, ಕೌಟುಂಬಿಕ ಪ್ರೀತಿ (ಗ್ರೀಕ್, ಸ್ಟಾರ್ಜ್‌ನಲ್ಲಿ), ಸ್ನೇಹಪರ ಪ್ರೀತಿ ಅಥವಾ ಪ್ಲಾಟೋನಿಕ್ ಪ್ರೀತಿ (ಫಿಲಿಯಾ - "ಸಹೋದರ ಪ್ರೀತಿ",), ಪ್ರಣಯ ಪ್ರೀತಿ (ಇರೋಸ್), ಸ್ವ-ಪ್ರೀತಿ (ಫಿಲೌಟಿಯಾ), ಅತಿಥಿ ಪ್ರೀತಿ (ಕ್ಸೆನಿಯಾ) ಮತ್ತು ದೈವಿಕ ಪ್ರೀತಿ (ಅಗಾಪೆ). ಆಧುನಿಕ ಲೇಖಕರು ಪ್ರೀತಿಯ ಮತ್ತಷ್ಟು ಪ್ರಭೇದಗಳನ್ನು ಗುರುತಿಸಿದ್ದಾರೆ: ಅಪೇಕ್ಷಿಸದ ಪ್ರೀತಿ, ಖಾಲಿ ಪ್ರೀತಿ, ಒಡನಾಡಿ ಪ್ರೀತಿ, ಪೂರ್ಣ ಪ್ರೀತಿ, ಮೋಹಗೊಂಡ ಪ್ರೀತಿ, ಸ್ವ-ಪ್ರೀತಿ ಮತ್ತು ಸೌಜನ್ಯ ಪ್ರೀತಿ. **ಗಂಡು ಹೆಣ್ಣಿನ ಪ್ರಾಕೃತಿಕ ಆಕರ್ಷಣೆಯಿಂದ ಕೂಡಿದ ಪ್ರೀತಿಯನ್ನು ಪ್ರೇಮವೆಂದೂ, ಸ್ವಾರ್ಥವಿಲ್ಲದ ತಾಯಿ ಮತ್ತು ಮಗುವಿನ  ಸಂಬಂಧದ  ರೀತಿಯ ಮಾನಸಿಕ ಬಂಧನವನ್ನು ಪ್ರೀತಿಯೆಂದು ಕರೆಯುವುದು ಅರ್ಥ ಗೊಂದಲದ ನಿವಾರಣೆ ದೃಷ್ಟಿಯಿಂದ ಸೂಕ್ತವಾದುದು.** 

## ಪರಿಚಯ
ಒಂದು ಅಮೂರ್ತ ಪರಿಕಲ್ಪನೆಯಾಗಿರುವ *ಪ್ರೀತಿ*, ಬೇರೊಬ್ಬ ವ್ಯಕ್ತಿಯ ಮೇಲೆ ತೋರುವ ಸೂಕ್ಷ್ಮವಾದ ಕಾಳಜಿಯ ಆಳವಾದ ಮತ್ತು ಅನಿರ್ವಚನೀಯ ಭಾವನೆಗಳನ್ನು ಸಾಮಾನ್ಯವಾಗಿ ಸೂಚಿಸುತ್ತದೆ.ಆದರೂ, ಪ್ರಣಯ ಪ್ರೀತಿಯ ಭಾವೋದ್ರಿಕ್ತ ವಾಂಛೆ ಹಾಗೂ ಅನ್ಯೋನ್ಯತೆಯಿಂದ ಹಿಡಿದು ಕೌಟುಂಬಿಕ ಮತ್ತು ಸಾತ್ವಿಕ ಪ್ರೀತಿಯ ಲೈಂಗಿಕೇತರ ಭಾವನಾತ್ಮಕ ನಿಕಟತೆಯವರೆಗೆ ಮತ್ತು ಅಲ್ಲಿಂದ, ಧಾರ್ಮಿಕ ಪ್ರೀತಿಯ ಗಾಢ ಐಕ್ಯತೆ ಅಥವಾ ಉಪಾಸನೆಯವರೆಗಿನ ವಿವಿಧ ಭಾವನೆಗಳ ಅನುಭೂತಿಗಳ ಶ್ರೀಮಂತಿಕೆಯನ್ನು ಪ್ರೀತಿಯ ಈ ಸೀಮಿತ ಪರಿಕಲ್ಪನೆಯು ಒಳಗೊಳ್ಳುತ್ತದೆ. ತನ್ನ ವೈವಿಧ್ಯಮಯ ರೂಪಗಳಲ್ಲಿ ಅಂತರ್‌ವ್ಯಕ್ತೀಯ ಸಂಬಂಧಗಳ ಬಹುಮುಖ್ಯ ಸುಲಭಕಾರಕವಾಗಿ ವರ್ತಿಸುವ ಪ್ರೀತಿಯು ತನ್ನ ಮನಶ್ಯಾಸ್ತ್ರೀಯ ಪ್ರಾಮುಖ್ಯತೆಯ ಕಾರಣದಿಂದಾಗಿ ಸೃಜನಶೀಲ ಕಲೆಗಳಲ್ಲಿನ ಬಹಳ ಸಾಮಾನ್ಯವಾದ ವಸ್ತುಗಳಲ್ಲಿ ಒಂದಾಗಿ ನಿಂತಿದೆ.

ಪ್ರೀತಿ ಎಂದರೇನು...(What is True love)!?

ಪ್ರೀತಿ ಸಾಮಾನ್ಯ ಆಗಿರುವಾಗ ತರ ತರಹದ ಪ್ರೀತಿ ಇರುವಾಗ ಸಾವಿರ ವ್ಯಾಖ್ಯಾನ ಪ್ರೀತಿಯ ಬಗ್ಗೆ ಮೂಡಿರುವಾಗ ನನ್ನ ದೃಷ್ಟಿಕೋನದ ಪ್ರೀತಿ ಅದರಲ್ಲೂ ಪರಿಶುದ್ಧ ಪ್ರೀತಿ ಎಂದರೇನು.. ಎಂಬ ಪ್ರಶ್ನೆಗೆ ನನ್ನಲ್ಲಿ ನಾ ಕಂಡಿರುವ ಸತ್ಯ ಇದು...
ನಿಜವಾದ ಪ್ರೀತಿ ಎನ್ನುವುದು ನೂರರಲ್ಲಿ ಮೂವರಿಗೆ ಎನ್ನುವ ರೀತಿ.. ನಿಜವಾದ ಪ್ರೀತಿ ಸಿಕ್ಕವರು ಕಡಿಮೆಯೇ ಹಾಗು ಅವರು ಅದೃಷ್ಟವಂತರು.  ಇನ್ನುಳಿದದ್ದು ಟೈಮ್ ಪಾಸ್ ಪ್ರೀತಿ ಅಥವಾ ವಯಸ್ಸಿನ ಸರ್ವೇ ಸಾಮಾನ್ಯ ಮೋಹವಾಗಿರುತ್ತದೆ 
ನಾನು ಪ್ರೀತಿಸುವ ಹುಡುಗಿ "ಸಂಗಾತಿಯಾಗುವ ಮುಂಚೆ ಸ್ನೇಹಿತೆಯಾಗಬೇಕು"...
ಸ್ನೇಹಕ್ಕೆ ಪ್ರೀತಿಗೆ ತನ್ನದೇ ಆದ ವಿಭಿನ್ನ ಅರ್ಥ ಇದೆ ಸ್ನೇಹಿತೆಯ ರೀತಿ ಪರಿಚಯವಾಗಿ ಇಬ್ಬರ ಪರಸ್ಪರ ಒಡನಾಟದ ನಂತರ ಅದು ಪ್ರೀತಿ ಎಂಬುದು ಅರಿವಾಗುತ್ತದೆ ಇದು ನಿರ್ದಿಷ್ಟ ಕಾಲದೊಳಗೆ ನೆಡೆಯುವಂತದ್ದು ಎಂದು ಹೇಳಲಾಗುವುದಿಲ್ಲ...
ಈ ಪ್ರೀತಿಯ ಮೊದಲ ಮೆಟ್ಟಿಲು ಎಂಬುದು ಪ್ರೀತಿಯ ನಿವೇದನೇ ಮೂಲಕ ಶುರು ಆಗುತ್ತದೆ ಎಂಬುದು ಎಲ್ಲರೂ ತಿಳಿದಿರುವಂತ ಸಾಮಾನ್ಯ ವಿಷಯ...ಆದರೆ ನನ್ನ ಪ್ರಕಾರ ಯಾವುದೋ ಒಂದು ಸಾಲಿನಲ್ಲಿ ಪ್ರೀತಿ ವ್ಯಕ್ತಪಡಿಸಿ(I love you) ಒಪ್ಪಿಗೆ ಪಡೆಯುವ ಅಥವಾ ನಿರ್ಧಾರ ಮಾಡುವುದು ಸಾಮಾನ್ಯವೇ..
ಸರಿ ಆದ್ರೆ ಪರಿಶುದ್ಧ ಪ್ರೀತಿಯ ಅಸಾಮಾನ್ಯ ರೀತಿ ಯಾವುದು..!?
ಪ್ರೀತಿ ವ್ಯಕ್ತ ಪಡಿಸಲು ಯಾವುದೇ ರೀತಿ ಆಯಾಮಗಳಿಲ್ಲ
ಅದಕ್ಕೆ ಇಂತದ್ದೇ ನಿರ್ದಿಷ್ಟ ವ್ಯಾಖ್ಯಾನ ನೀಡಲು ಸಾದ್ಯವಿಲ್ಲ
ಕಾಲಕ್ಕೆ ತಕ್ಕಂತೆ.. ಮನಸ್ಥಿತಿಗೆ ತಕ್ಕಂತೆ ಅದು ಎಲ್ಲರೊಳಗು ಅವರವರ ಭಾವನೆಗೆ ತಕ್ಕಂತೆ ರೂಪುಗೊಂಡು  ಜೀವಿಸುತ್ತದೆ...ಕೆಲವರಿಗೆ ಮನದಲ್ಲೇ ಕೂತು ಹೇಳಲಾಗದೆ ವ್ಯಕ್ತಪಡಿಸಲು ದಾರಿ ತೋರದೆ ಮನದಲ್ಲೇ ಕೂತು ಮಣ್ಣು ಸೇರಿ ಮರೆಯಾಗುತ್ತದೆ...ನಾನು ಕೊಂಚ ಈ ರೀತಿಯ ಸ್ವಭಾವವೇ 
ನನ್ನ ಪ್ರಕಾರ (ಪ್ರೀತಿ ಹುಟ್ಟಿದೆ) ನಾನು ಅವಳನ್ನು ಪ್ರೀತಿಸುತ್ತಿದ್ದೇನೆ ಎಂದು ಹೇಳಲು ಯಾವುದೇ ಪದಗಳು(ನಿವೇದನೆ prapose) ಅಗತ್ಯವಿಲ್ಲ ಎಂದು ನಂಬುತ್ತೇನೆ...ಪ್ರೀತಿಸುವ ಎರಡು ಹೃದಯದ ಮದ್ಯೆ ಪ್ರೀತಿ ಜನ್ಮ ಪಡೆದು ನಾನು ಪ್ರೀತಿಸುತ್ತಿರುವುದು ಅವಳಿಗೆ ಹೇಳದೆ ಇದ್ದರೂ ಅರ್ಥವಾಗಿರುತ್ತದೆ ಮತ್ತು ಅದಕ್ಕೆ ಅವಳ ಒಪ್ಪಿಗೆ ಸಹ ಇದೆ ರೀತಿ ತೋರ್ಪಡಿಕೆ ಇಲ್ಲದೆ ಮನದಲ್ಲೇ ಹೃದಯಗಳ ಸಂಭಾಷಣೆ ನಡೆದು ಪ್ರೀತಿಯ ನಿವೇದನೆ ಮತ್ತು ಅದಕ್ಕೆ ಒಪ್ಪಿಗೆ ಪದಗಳಿಂದ ವ್ಯಕ್ತವಾಗದೆ ಪ್ರೀತಿ ಶುರುವಾಗಿರುತ್ತದೆ

ಪ್ರೀತಿಯಲ್ಲಿ ನಂಬಿಕೆ.ಗೌರವ ಹಾಗೂ ಒಬ್ಬರು ಮತ್ತೊಬ್ಬರ ಭಾವನೆಗಳಿಗೆ ಒತ್ತು ನೀಡುವುದು ತುಂಬಾ ಮುಖ್ಯ
ಇಲ್ಲಿ ಆಸ್ತಿ.ಅಂತಸ್ತಿನ ಅಹಂಕಾರವಿರಬಾರದು...ಬಣ್ಣ.ವಯಸ್ಸಿನ ಬೇದವೆಂಬ 
ಯಾವುದೇ ಗೊಡವೆಗಳಿರಬಾರದು..ಪ್ರೀತಿಸಿದವರಿಗೆ ನಮ್ಮನ್ನು ನಾವು ಸಂಪೂರ್ಣ ಸಮರ್ಪಿಸಬೇಕು ಹಾಗೂ ಒಬ್ಬರಿಗೊಬ್ಬರು ಗೌರವಿಸಬೇಕು...ಇದು ಬಲವಂತದಿಂದಾಗದೆ ಮನಸ್ಫೂರ್ವಕವಾಗಿರಬೇಕು 
ಯಾವಾಗಲೂ ಅವರು ನಮ್ಮ ಪಕ್ಕದಲ್ಲೇ ಇರಬೇಕು.ಪ್ರತಿದಿನ ಅವರೊಂದಿಗೆ ಮಾತನಾಡಬೇಕು. ಬೇಟಿ.ಸುತ್ತಾಟ ಬೇಕು.ನಮ್ಮ ಮಾತನ್ನೇ ಕೇಳಬೇಕು. ಎಂಬ ಯಾವುದೇ ಆಸೆ ಇರದೆ ಪ್ರೀತಿ ಎಂಬುದು ನಂಬಿಕೆಯ ಮೇಲೆ ನಿಂತಾಗ ಮಾತ್ರ ಸಫಲತೆಯೇ ದಾರಿ ಹಿಡಿಯುತ್ತವೆ..
ಕೋಪ.ಮುನಿಸುಗಳು ಸರ್ವೇ ಸಾಮಾನ್ಯ ಆದರೂ ಮರೆತು ಕ್ಷಮಾಮನೋಭಾವ ಇದ್ದಾಗ ಯಾರು ಹೆಚ್ಚು ಯಾರು ಕಡಿಮೆ ಎಂಬ ಮಾತೇ ಬರುವುದಿಲ್ಲ
ಬಂಗಲೆ.ಬಂಗಾರ ಎಲ್ಲಾರೂ ನೆಮ್ಮದಿಯ ಮುಂದೆ ಶೂನ್ಯವೇ
ಇಬ್ಬರದೂ ಒಂದೇ ಗುಣ.ಒಂದೇ ವ್ಯಕ್ತಿತ್ವ ಆಗಿದ್ದರೆ ಮಾತ್ರ ಪ್ರೀತಿ ಸುಖವಾಗಿರುತ್ತದೆ ಎಂಬುದು ತಪ್ಪು ಕಲ್ಪನೆ
"ಶಿವ - ಶಕ್ತಿ" ಎಂಬ ತದ್ವಿರುದ್ಧ ಗುಣವುಳ್ಳ ಪವಿತ್ರ ದೇವತೆಗಳೇ ಜನ್ಮ ಜನ್ಮದಲ್ಲೂ ಒಂದಾಗಿ ಒಬ್ಬರನೊಬ್ಬರು ಬಿಟ್ಟುಕೊಡಲೇ ಇಲ್ಲ ಎಷ್ಟೇ ವ್ಯತ್ಯಾಸ ಅಂತರವಿದ್ದರು ಬೇರೆ ಯಾವ ವಿಷಯವೂ ನಮ್ಮ ನಡುವೆ ಅಡ್ಡ ಬರುವುದಿಲ್ಲ 
ಹಾಗು ಪ್ರೀತಿ ಎರಡು ಹೃದಯದ ವಿಷಯವಾಗಿದ್ದರು ಎರಡು ಕುಟುಂಬಗಳ ವಿಷಯವೂ ಹೌದು ಪ್ರೀತಿಯಲ್ಲಿ ಎರಡು ಪರಸ್ಪರ ಅರ್ಥೈಸುವ ಹೃದಯಗಳು ಇದ್ದಾಗ ಕುಂಟುಂಬಕ್ಕೆ ಇದಕ್ಕಿಂತ ಬೇರೆನು ಹೆಚ್ಚು ಅವಶ್ಯಕತೆ ಇರುವುದಿಲ್ಲ
ಇದು ನನ್ನ ಪ್ರಕಾರ ಪ್ರೀತಿ ಎಂದರೇನು ಎನ್ನುವುದಕ್ಕೆ ತುಸು ಹೆಚ್ಚು ಅನಿಸಿದರೂ ಸಾಧ್ಯವಾದಷ್ಟು ಸಾಲಿನಲ್ಲಿದೆ..ಪ್ರೀತಿ ಎಂದರೇನು ಎನ್ನುವುದು ಅನುಭವದ ಮೇಲೆಯು ನಿಂತಿದೆ "ಪ್ರೀತಿ ಪವಿತ್ರವಾದದ್ದು.ಪರಿಶುದ್ಧವಾದದ್ದು ಪಡೆಯುವವರು ಸಹ ಪುಣ್ಯ ಮಾಡಿರಬೇಕು"

Puttu virat (ಬರಹ)

## ನಿರಾಕಾರ ಪ್ರೀತಿ 
* ವ್ಯಕ್ತಿಯೋರ್ವನು ಒಂದು ದೇಶ, ತತ್ವ ಅಥವಾ ಒಂದು ಗುರಿಯನ್ನು ಮಹತ್ತರವಾಗಿ ಗೌರವಿಸಿದರೆ ಮತ್ತು ಅದಕ್ಕೆ ಆಳವಾಗಿ ಬದ್ಧನಾಗಿದ್ದರೆ, ಅದನ್ನು ಅವನು ಪ್ರೀತಿಸುತ್ತಿದ್ದಾನೆ ಎಂದು ಹೇಳಬಹುದು. ಅದೇ ರೀತಿಯಲ್ಲಿ, ಅವುಗಳ ಕಾರಣದಿಂದ ಬರುವ ಸಹಾನುಭೂತಿಯ ಪ್ರಭಾವ ಹಾಗೂ ಸ್ವಯಂಸೇವಕರ "ಪ್ರೀತಿ"ಯು ಕೆಲವೊಮ್ಮೆ ಅಂತರ್‌ವ್ಯಕ್ತೀಯ ಪ್ರೀತಿಗೆ ಬದಲಾಗಿ, ಸ್ವಾರ್ಥರಾಹಿತ್ಯ ಮತ್ತು ಪ್ರಬಲ ರಾಜಕೀಯ ಗಾಢನಂಬಿಕೆಗಳೊಂದಿಗೆ ಜೊತೆಗೂಡಿದ ನಿರಾಕಾರ ಪ್ರೀತಿಯನ್ನು ಹೊಂದಿರಬಹುದು. 
* ಐಹಿಕ ವಸ್ತುಗಳು, ಪ್ರಾಣಿಗಳು ಅಥವಾ ಚಟುವಟಿಕೆಗಳೊಂದಿಗೆ ಬಂಧವನ್ನು ಏರ್ಪಡಿಸಿಕೊಳ್ಳುವಲ್ಲಿ ಅಥವಾ ಅದು ಸಾಧ್ಯವಾಗದಿದ್ದರೆ ಅವುಗಳೊಂದಿಗೆ ಗುರುತಿಸಿಕೊಳ್ಳುವಲ್ಲಿ ಜನರು ತಮ್ಮನ್ನು ತೊಡಗಿಸಿಕೊಂಡರೆ, ಅವುಗಳನ್ನು ಜನರು "ಪ್ರೀತಿ" ಮಾಡಲೂಬಹುದು. ಒಂದು ವೇಳೆ ಲೈಂಗಿಕಾಸಕ್ತಿಯೂ ಇದರಲ್ಲಿ ಸೇರಿದ್ದರೆ, ಇಂತಹ ಸ್ಥಿತಿಯನ್ನು ಅಸಹಜ ಲೈಂಗಿಕ ಪ್ರಚೋದನೆ ಎನ್ನುತ್ತಾರೆ.

## ಅಂತರ್‌ವ್ಯಕ್ತೀಯ ಪ್ರೀತಿ‌ 
thumb|150px|ಫ್ಯ್ರಾಂಕ್‌ ಡಿಕ್ಸೀ ಚಿತ್ರಿಸಿರುವ ಮೂಲ ಮಾದರಿಯ ಪ್ರೇಮಿಗಳಾದ ರೋಮಿಯೋ ಮತ್ತು ಜೂಲಿಯಟ್‌ ಚಿತ್ರಗಳು
* ಅಂತರ್‌ವ್ಯಕ್ತೀಯ ಪ್ರೀತಿಯು ಮನುಷ್ಯರ ನಡುವಿನ ಪ್ರೀತಿಯನ್ನು ಸೂಚಿಸುತ್ತದೆ. ಇದು ಮತ್ತೊಬ್ಬರೆಡೆಗಿನ ಒಂದು ಸಾಧಾರಣವಾದ *ಮಮತೆ* ಗಿಂತಲೂ ಮಿಗಿಲಾದ ಒಂದು ಪ್ರಬಲವಾದ ಭಾವನೆಯೆನ್ನಬಹುದು. ಪ್ರತಿಯಾಗಿ ತೋರಿಸದ ಪ್ರೀತಿಯ ಭಾವನೆಗಳಿಗೆ ಪ್ರತಿಯಾಗಿ ಹಿಂತಿರುಗಿಸದ ಪ್ರೀತಿ ಎಂದು ಕರೆಯಲಾಗುತ್ತದೆ. ಅಂತರ್‌ವ್ಯಕ್ತೀಯ ಪ್ರೀತಿಯು ಅಂತರ್‌ವ್ಯಕ್ತೀಯ ಸಂಬಂಧಗಳೊಂದಿಗೆ ನಿಕಟವಾದ ಸಂಬಂಧ ಹೊಂದಿದೆ.
* ಈ ರೀತಿಯ ಪ್ರೀತಿಯು ಕುಟುಂಬದ ಸದಸ್ಯರ ನಡುವೆ, ಸ್ನೇಹಿತರ ನಡುವೆ ಮತ್ತು ದಂಪತಿಗಳ ನಡುವೆ ಅಸ್ಥಿತ್ವದಲ್ಲಿರಬಹುದು. ಪ್ರೀತಿಗೆ ಸಂಬಂಧಿಸಿದ ಅಸಂಖ್ಯಾತ ಮಾನಸಿಕ ರೋಗಗಳೂ ಅಸ್ತಿತ್ವದಲ್ಲಿವೆ. ಉದಾಹರಣೆಗೆ ಕಾಮೋನ್ಮಾದ. ಪ್ರೀತಿ ಎಂಬ ಅದ್ಭುತ ವಿಷಯದ ಕುರಿತು ತತ್ವಶಾಸ್ತ್ರ ಮತ್ತು ಧರ್ಮಗಳು ಇತಿಹಾಸದಾದ್ಯಂತ ಅತೀವ ಚಿಂತನೆಯನ್ನಯ ನಡೆಸಿವೆ. 
* ಕಳೆದ ಶತಮಾನದಲ್ಲಿ ಮನಶ್ಯಾಸ್ತ್ರೀಯ ಅಧ್ಯಯನವು ಈ ವಿಷಯದ ಮೇಲೆ ಅಪಾರ ಪ್ರಮಾಣದ ಬರಹವನ್ನು ಕೃತಿಗಿಳಿಸಿದೆ. ಇತ್ತೀಚಿನ ವರ್ಷಗಳಲ್ಲಿ, ವಿಕಾಸವಾದಿ ಮನಶ್ಯಾಸ್ತ್ರ, ವಿಕಾಸವಾದಿ ಜೀವಶಾಸ್ತ್ರ, ಮಾನವಶಾಸ್ತ್ರ, ನರವಿಜ್ಞಾನ ಮತ್ತು ಜೀವಶಾಸ್ತ್ರದ ವಿಜ್ಞಾನ ಶಾಖೆಗಳು ಪ್ರೀತಿಯ ಸ್ವರೂಪ ಮತ್ತು ಕಾರ್ಯವಿಧಾನಗಳ ಗ್ರಹಿಕೆಯನ್ನು ವಿಸ್ತರಿಸಿವೆ.

### ರಾಸಾಯನಿಕ ತಳಹದಿ 
* ಹಸಿವು ಅಥವಾ ಬಾಯಾರಿಕೆಯಂತೆ ಪ್ರೀತಿಯನ್ನೂ ಸಹ ಸಸ್ತನಿಯ ಪ್ರವೃತ್ತಿಯೊಂದರಂತೆ ಕಾಣಲು ಲೈಂಗಿಕತೆಯ ಜೈವಿಕ ಮಾದರಿಗಳು ಒಲವು ತೋರಿಸುತ್ತವೆ. 
ಪ್ರೀತಿಯ ವಿಷಯದಲ್ಲಿನ ಅಗ್ರಗಣ್ಯ ಪರಿಣಿತೆಯಾದ ಹೆಲೆನ್‌ ಫಿಶರ್, ಕೆಲಮಟ್ಟಿಗೆ ಅತಿಕ್ರಮಿಸುವ ಮೂರು ಹಂತಗಳಾಗಿ ಪ್ರೀತಿಯ ಅನುಭೂತಿಯನ್ನು ವಿಂಗಡಿಸುತ್ತಾಳೆ.
* ಅವುಗಳೆಂದರೆ, ಭೋಗಾಪೇಕ್ಷೆ, ಆಕರ್ಷಣೆ ಮತ್ತು ಅನುರಾಗ. ಭೋಗಾಪೇಕ್ಷೆಯು ಜನರನ್ನು ಇತರರಿಗೆ ತೆರೆದಿಡುತ್ತದೆ; ಜನರು ಮೈಥುನದ ಮೇಲೆ ತಮ್ಮ ಶಕ್ತಿಯನ್ನು ಹರಿಸುವಂತೆ ಪ್ರಣಯದ ಆಕರ್ಷಣೆಯು ಹುರಿದುಂಬಿಸುತ್ತದೆ; ಮತ್ತು ಮಗುವೊಂದನ್ನು ಶೈಶವಾವಸ್ಥೆಯವರೆಗೆ ಸಲಹುವುದಕ್ಕೆ ಸಂಬಂಧಿಸಿ ಸಂಗಾತಿಯನ್ನು (ವಾಸ್ತವವಾಗಿ ಮಗು) ಸಾಕಷ್ಟು ಕಾಲದವರೆಗೆ ಸಹಿಸಿಕೊಳ್ಳುವುದನ್ನು ಅನುರಾಗವು ಒಳಗೊಂಡಿರುತ್ತದೆ. 
* ಭೋಗಾಪೇಕ್ಷೆಯು ಮೈಥುನವನ್ನು ಉತ್ತೇಜಿಸುವ ಆರಂಭಿಕ ಕಾಮೋದ್ರೇಕದ ಲೈಂಗಿಕ ಬಯಕೆಯಾಗಿದ್ದು ಟೆಸ್ಟೋಸ್ಟೆರಾನ್‌ ಮತ್ತು ಈಸ್ಟ್ರೋಜೆನ್‌ನಂತಹ ರಾಸಾಯನಿಕಗಳು ಹೆಚ್ಚಿನ ಪ್ರಮಾಣದಲ್ಲಿ ಬಿಡುಗಡೆ ಯಾಗುವ ಪ್ರಕ್ರಿಯೆಯನ್ನು ಒಳಗೊಂಡಿರುತ್ತದೆ. ಕೆಲವು ವಾರಗಳು ಅಥವಾ ತಿಂಗಳುಗಳಿಗಿಂತ ಹೆಚ್ಚಿನ ಅವಧಿಯವರೆಗೆ ಈ ಪರಿಣಾಮಗಳು ಇರುವುದು ಅಪರೂಪ.
* ಆಕರ್ಷಣೆಎನ್ನುವುದು ನಿರ್ದಿಷ್ಟ ವ್ಯಕ್ತಿಯ ಮೈಥುನಕ್ಕೆ ಬೇಕಾದ ಹೆಚ್ಚು ವ್ಯಕ್ತಿಗತವಾದ ಮತ್ತು ಪ್ರಣಯಾಪೇಕ್ಷಿತ ವಾಂಛೆ. ಇದು ವ್ಯಕ್ತಿಗತ ಮೈಥುನದ ಸ್ವರೂಪಗಳಿಗೆ ಬದ್ಧತೆಯ ಭೋಗಾಪೇಕ್ಷೆಯಿಂದಾಗಿ ಬೆಳೆಯುತ್ತದೆ. ಜನರು ಪ್ರೀತಿಯ ಬಲೆಯಲ್ಲಿ ಸಿಲುಕಿದಾಗ, ಫೆರೋಮೋನ್‌ಗಳು, ಡೋಪಮೈನ್, ನೋರ್‌ಪಿನೆಫ್ರೀನ್ ಮತ್ತು ಸೆರೋಟೋನಿನ್‌ಗಳನ್ನು ಒಳಗೊಂಡಿರುವ ರಾಸಾಯನಿಕಗಳ ನಿರ್ದಿಷ್ಟ ಗುಂಪೊಂದನ್ನು ಮೆದುಳು ಸುಸಂಗತವಾಗಿ ಬಿಡುಗಡೆಮಾಡುತ್ತದೆ ಎಂಬುದನ್ನು ನರವಿಜ್ಞಾನದಲ್ಲಿನ ಇತ್ತೀಚಿನ ಅಧ್ಯಯನಗಳು ತೋರಿಸಿಕೊಟ್ಟಿವೆ. 
* ಆಂಫೆಟಮೀನ್‌ಗಳನ್ನು ಹೋಲುವ ರೀತಿಯಲ್ಲಿಯೇ ವರ್ತಿಸುವ ಈ ರಾಸಾಯನಿಕಗಳು ಮೆದುಳಿನ ಆನಂದ ಕೇಂದ್ರವನ್ನು ಪ್ರಚೋದಿಸುವುದೇ ಅಲ್ಲದೇ ಹೃದಯದ ಬಡಿತವನ್ನು ಹೆಚ್ಚಿಸುವುದು, ಹಸಿವು ಮತ್ತು ನಿದ್ರೆಯನ್ನು ಕಡಿಮೆ ಮಾಡುವುದು ಹಾಗೂ ಉದ್ದೀಪನದ ತೀವ್ರ ಅನುಭವದಂತಹ ಅಡ್ಡಪರಿಣಾಮಗಳಿಗೆ ಕಾರಣವಾಗುತ್ತದೆ. ಈ ಹಂತ ಸಾಮಾನ್ಯವಾಗಿ ಒಂದೂವರೆ ವರ್ಷದಿಂದ ಮೂರು ವರ್ಷಗಳವರೆಗೆ ಇರುತ್ತದೆ ಎಂಬುದನ್ನು ಸಂಶೋಧನೆಗಳು ಸೂಚಿಸಿವೆ.
 
* ಭೋಗಾಪೇಕ್ಷೆ ಮತ್ತು ಆಕರ್ಷಣೆಯ ಎರಡೂ ಹಂತಗಳನ್ನು ತಾತ್ಕಾಲಿಕ ಎಂದು ಪರಿಗಣಿಸಲಾಗಿರುವುದರಿಂದ, ಒಂದು ಸಂಬಂಧ ದೀರ್ಘಕಾಲದವರೆಗೆ ಮುಂದುವರಿಯಬೇಕಾದರೆ ಮೂರನೇ ಹಂತದ ಅಗತ್ಯವಿದೆ.   ಬಾಂಧವ್ಯ ಎನ್ನುವುದು ಒಂದು ಬಂಧಕಶಕ್ತಿಯಾಗಿದ್ದು ಅದು ಸಂಬಂಧಗಳನ್ನು ಹಲವು ವರ್ಷಗಳವರೆಗೆ, ಅಷ್ಟೇ ಏಕೆ ದಶಗಳವರೆಗೆ ಮುಂದುವರಿಸಿಕೊಂಡು ಹೋಗುತ್ತದೆ.
* ಬಾಂಧವ್ಯ ಎನ್ನುವುದು ಸಾಮಾನ್ಯವಾಗಿ ಮದುವೆ ಅಥವಾ ಮಕ್ಕಳು ಎನ್ನುವ ಬದ್ಧತೆಗಳನ್ನು ಆಧರಿಸಿರುತ್ತದೆ ಅಥವಾ ಸಮಾನ ಆಸಕ್ತಿಗಳನ್ನಾಧರಿಸಿದ ಪರಸ್ಪರ ಸ್ನೇಹವನ್ನು ಅವಲಂಬಿಸಿರುತ್ತದೆ. ಅಲ್ಪಾವಧಿಯ ಸಂಬಂಧಗಳು ಹೊಂದಿರುವುದಕ್ಕಿಂತ ಹೆಚ್ಚಿನ ಪ್ರಮಾಣದ ಸಂಬಂಧವನ್ನು ಇದು ಆಕ್ಸಿಟೋಸಿನ್‌ ಮತ್ತು ವ್ಯಾಸೋಪ್ರೆಸ್ಸಿನ್‌ನಂತಹ ರಾಸಾಯನಿಕಗಳ ಉನ್ನತ ಮಟ್ಟಗಳೊಂದಿಗೆ ಹೊಂದಿದೆ.

### ಮನಃಶ್ಯಾಸ್ತ್ರೀಯ ತಳಹದಿ 
thumb|250px|ಅಜ್ಜಿ ಮತ್ತು ಮೊಮ್ಮಗು, ಶ್ರೀಲಂಕ
* ಪ್ರೀತಿ ಎನ್ನುವುದು ಒಂದು ಸಂವೇದನೆಯ ಮತ್ತು ಸಾಮಾಜಿಕ ವಿದ್ಯಮಾನ ಎಂದು ಮನಶ್ಯಾಸ್ತ್ರ ವರ್ಣಿಸುತ್ತದೆ. ರಾಬರ್ಟ್‌ ಸ್ಟೆರ್ನ್‌ಬರ್ಗ್‌ ಎನ್ನುವ ಮನಶ್ಯಾಸ್ತ್ರಜ್ಞ ಪ್ರೀತಿಯ ತ್ರಿಕೋನ ಸಿದ್ಧಾಂತವೊಂದನ್ನು ರೂಪಿಸಿದ್ದು, ಅನ್ಯೋನ್ಯತೆ, ಬದ್ಧತೆ ಹಾಗೂ ಭಾವೋದ್ರೇಕ ಎಂಬ ಮೂರು ವಿಭಿನ್ನ ಅಂಶಗಳನ್ನು ಪ್ರೀತಿಯು ಒಳಗೊಂಡಿರುತ್ತದೆ ಎಂದು ಸಮರ್ಥಿಸಿದ್ದಾರೆ.
* ಸಲಿಗೆ ಅಥವಾ ಅನ್ಯೋನ್ಯತೆ ಎನ್ನುವುದು ಇಬ್ಬರು ವ್ಯಕ್ತಿಗಳು ವಿನಿಮಯ ಮಾಡಿಕೊಳ್ಳುವ ದೃಢನಂಬಿಕೆಗಳು ಮತ್ತು ಖಾಸಗಿ ಬದುಕಿನ ರಹಸ್ಯ ವಿಚಾರಗಳ ರೂಪದಲ್ಲಿರುತ್ತದೆ. ಇದು ಸಾಮಾನ್ಯವಾಗಿ ಸ್ನೇಹ ಮತ್ತು ಪ್ರಣಯ ಪ್ರೇಮದಂತಹ ಸಂಬಂಧಗಳಲ್ಲಿ ಕಂಡುಬರುತ್ತದೆ. ಮತ್ತೊಂದೆಡೆ, ಬದ್ಧತೆಯೆನ್ನುವುದು ಸಂಬಂಧವು ಶಾಶ್ವತ ಎನ್ನುವುದರ ಕುರಿತಾದ ನಿರೀಕ್ಷೆಯಾಗಿರುತ್ತದೆ. ಪ್ರೀತಿಯ ಕೊನೆಯ ಮತ್ತು ಅತಿ ಸಾಮಾನ್ಯ ಸ್ವರೂಪವೆಂದರೆ ಲೈಂಗಿಕ ಆಕರ್ಷಣೆ ಮತ್ತು ಭಾವೋದ್ರೇಕ.
*  ಭಾವೋದ್ರಿಕ್ತ ಪ್ರೀತಿಯು ವ್ಯಾಮೋಹದಲ್ಲಷ್ಟೇ ಅಲ್ಲದೇ ಪ್ರಣಯದ ಪ್ರೀತಿಯಲ್ಲಿಯೂ ಕಂಡುಬರುತ್ತದೆ. ಪ್ರೀತಿಯ ಮೂರು ಸ್ವರೂಪಗಳನ್ನೂ ಈ ಮೂರು ಅಂಶಗಳ ಬದಲಾಗುವ ಸಂಯೋಜನೆಗಳಂತೆಯೇ ನೋಡಲಾಗುತ್ತದೆ.ಅಮೆರಿಕದ ಮನಶ್ಯಾಸ್ತ್ರಜ್ಞ ಜಿಕ್‌ ರೂಬಿನ್‌ *ಪ್ರೀತಿ* ಯನ್ನು ಮನೋಮಾಪನ ಶಾಸ್ತ್ರದಿಂದ ವ್ಯಾಖ್ಯಾನಿಸುವ ಪ್ರಯತ್ನ ನಡೆಸುತ್ತಾರೆ. ಬಾಂಧವ್ಯ, ಆರೈಕೆ ಮತ್ತು ಅನ್ಯೋನ್ಯತೆ ಎನ್ನುವ ಮೂರು ಅಂಶಗಳು ಪ್ರೀತಿಯನ್ನು ರೂಪಿಸುತ್ತವೆ ಎಂದು ಅವನ ಸಂಶೋಧನೆಗಳು ತಿಳಿಸುತ್ತವೆ.
 
* ಧನಾತ್ಮಕ ಮತ್ತು ಋಣಾತ್ಮಕ ಆವೇಶಗಳು ಅಥವಾ ಶಕ್ತಿಗಳು ಪರಸ್ಪರ ಆಕರ್ಷಿಲ್ಪಡುತ್ತವೆ ಎನ್ನುವುದನ್ನು ತೋರಿಸಿಕೊಟ್ಟ ಕೂಲಾಮ್‌ನ ನಿಯಮದಂತಹ ವಿದ್ಯುತ್‌ ಸಿದ್ಧಾಂತಗಳಲ್ಲಿನ ಬೆಳವಣಿಗೆಯನ್ನು ಅನುಸರಿಸಿ, ಮನುಷ್ಯನ ಬದುಕಿನಲ್ಲಿ "ವಿರುದ್ಧ ಗುಣಗಳು ಆಕರ್ಷಿಸಲ್ಪಡುತ್ತವೆ" ಎಂಬ ಹೋಲಿಕೆಯ ವಿಷಯಗಳು ಅಭಿವೃದ್ಧಿಗೊಂಡವು.
* ಕಳೆದ ಶತಮಾನದುದ್ದಕ್ಕೂ ಕೈಗೊಳ್ಳಲಾದ, ಮನುಷ್ಯನ ಮೈಥುನದ ಸ್ವಭಾವಕ್ಕೆ ಸಂಬಂಧಿಸಿದ ಸಂಶೋಧನೆಗಳಿಗೆ ಸಾಮಾನ್ಯವಾಗಿ ಇದು ಸತ್ಯವಾಗಿ ಕಂಡಿಲ್ಲ. ಏಕೆಂದರೆ ಗುಣ ಮತ್ತು ವ್ಯಕ್ತಿತ್ವದ ವಿಚಾರಕ್ಕೆ ಬಂದಾಗ, ಜನರು ತಮ್ಮಂತೆಯೇ ಇರುವ ಜನರನ್ನು ಇಷ್ಟಪಡುವ ಪ್ರವೃತ್ತಿ ಹೊಂದಿರುತ್ತಾರೆ. ಆದರೂ, ರೋಗನಿರೋಧಕ ವ್ಯವಸ್ಥೆಗಳಂತಹ ಕೆಲವೊಂದು ಅಸಹಜ ಮತ್ತು ನಿರ್ದಿಷ್ಟ ಕ್ಷೇತ್ರಗಳಲ್ಲಿ ಮನುಷ್ಯರು ಇತರರಿಗೆ ಎಂದರೆ ತಮಗಿಂತ ಭಿನ್ನವಾಗಿರುವ ವ್ಯಕ್ತಿಗಳಿಗೆ (ಉದಾಹರಣೆಗೆ, ಲಂಬಕೋನೀಯ ರೋಗನಿರೋಧಕ ವ್ಯವಸ್ಥೆಯೊಂದಿಗಿನ ವ್ಯಕ್ತಿಗಳು) ಹೆಚ್ಚಿನ ಆಧ್ಯತೆ ನೀಡುತ್ತಾರೆ ಎಂದು ಕಂಡುಬರುತ್ತದೆ. 
* ಇಂತಹ ಸಂದರ್ಭಗಳಲ್ಲಿ ಹುಟ್ಟುವ ಮಗು ಈ ಎರಡೂ ಸೃಷ್ಟಿಗಳ ಉತ್ತಮಿಕೆಯನ್ನು ಪಡೆದಿರುತ್ತದೆ. ಇತ್ತೀಚಿನ ವರ್ಷಗಳಲ್ಲಿ, ಮನುಷ್ಯ ಸಂಬಂಧದ ಕುರಿತಾದ ವಿವಿಧ ಸಿದ್ಧಾಂತಗಳು ರೂಪುಗೊಂಡಿವೆ ಈ ಸಿದ್ಧಾಂತಗಳು ಒಲವು, ಬಂಧನಗಳು, ಬಾಂಧವ್ಯಗಳು ಮತ್ತು ವೈವಾಹಿಕ ಸಂಬಂಧಗಳ ಕುರಿತು ವರ್ಣಿಸಿವೆ.
* ಕೆಲವು ಪಾಶ್ಚಿಮಾತ್ಯ ಪ್ರಮಾಣಗ್ರಂಥಗಳು ಪರೋಪಕಾರಿ ಮತ್ತು ಆತ್ಮರತಿ ಎಂಬ ಎರಡು ಮುಖ್ಯ ಘಟಕಗಳಾಗಿ ವಿಂಗಡಿಸಲ್ಪಡುತ್ತವೆ. ಅನ್ವಯಿಕ ಮನಶ್ಯಾಸ್ತ್ರ ಕ್ಷೇತ್ರದಲ್ಲಿ ಪ್ರೀತಿ ಮತ್ತು ಕೆಡಕುಗಳ ವ್ಯಾಖ್ಯಾನಗಳನ್ನು ಪರಿಶೋಧಿಸಿದ ಸ್ಕಾಟ್‌ ಪೆಕ್‌ನ ಕೃತಿಗಳಲ್ಲಿ ಈ ಅಭಿಪ್ರಾಯ ವ್ಯಕ್ತವಾಯಿತು.   ಪ್ರೀತಿ ಎನ್ನುವುದು "ಮತ್ತೊಬ್ಬರ ಉದಾತ್ತತೆಯ ಬೆಳವಣಿಗೆಗೆ ತೋರುವ ಕಾಳಜಿ" ಹಾಗೂ ಸರಳ ಸ್ವಾರಾಧನೆಯ ಸಂಯೋಜನೆ ಎಂದು ಪೆಕ್‌ ಸಮರ್ಥಿಸಿಕೊಳ್ಳುತ್ತಾನೆ. ಒಟ್ಟಾರೆಯಾಗಿ ಹೇಳುವುದಾದರೆ, ಪ್ರೀತಿ ಎಂಬುದು ಬರೀ ಭಾವನೆ ಮಾತ್ರವೇ ಅಲ್ಲ, ಅದೊಂದು *ಚಟುವಟಿಕೆ*  ಕೂಡಾ.
### ವೈಜ್ಞಾನಿಕ ಮಾದರಿಗಳ ಹೋಲಿಕೆ 
* ಪ್ರೀತಿಯ ಜೈವಿಕ ಮಾದರಿಗಳು ಪ್ರೀತಿಯನ್ನು ಹಸಿವು ಮತ್ತು ಬಾಯಾರಿಕೆಯಂತೆಯೇ ಸಸ್ತನಿಗಳ ಒಂದು ಪ್ರವೃತ್ತಿ ಅಥವಾ ಪ್ರಚೋದನೆಯಂತೆ ನೋಡಲು ಬಯಸುತ್ತವೆ. ಪ್ರೇಮ ಸಂಬಂಧಗಳನ್ನು ಅಥವಾ ಲೈಂಗಿಕ ಸಾಹಸಗಳನ್ನು ಸೂಚಿಸಲೂ ಸಹ ಈ ಪದವು ಬಹುವಚನದ ರೂಪದಲ್ಲಿ ಬಳಕೆಯಾಗುತ್ತದೆ. 
* ಇದೇ ಮೂಲದಿಂದ *ಅಮಿಕಸ್* ‌-"ಸ್ನೇಹಿತ" ಮತ್ತು *ಅಮಿಕಿಟಿಯಾ* -"ಸ್ನೇಹ" (ಪರಸ್ಪರರ ಪ್ರಯೋಜನಗಳನ್ನು ಆಧರಿಸಿ ಮತ್ತು ಇದಕ್ಕನುಗುಣವಾಗಿ "ಕೃತಜ್ಞತೆ" ಅಥವಾ "ವರ್ಚಸ್ಸು"ಗಳಿಗೆ ಅತಿ ಸಮೀಪವಾಗಿ) ಎಂಬ ಪದಗಳೂ ಹುಟ್ಟಿವೆ ಸಿಸಿರೋ ಎಂಬ ಲೇಖಕ ಬರೆದಿರುವ "*ಆನ್ ಫ್ರೆಂಡ್‌ಷಿಪ್‌* " (*ಡಿ ಅಮಿಕಿಟಿಯಾ* ) ಎಂಬ ಪ್ರಬಂಧ ಒಂದು ಹಂತದವರೆಗೆ ಈ ಭಾವನೆಯನ್ನು ಕುರಿತು ಚರ್ಚಿಸುತ್ತದೆ. 
* ಓವಿಡ್‌ ಎಂಬ ಲೇಖಕ ಅರ್ಸ್ ಅಮಟೋರಿಯ (*ದಿ ಆರ್ಟ್‌ ಆಫ್ ಲವ್* ) (ಪ್ರೀತಿಯ ಕಲೆ) ಎಂಬ, ಡೇಟಿಂಗ್‌ ಕುರಿತಾದ ಒಂದು ಮಾರ್ಗದರ್ಶಿ ಕೃತಿಯನ್ನು ಬರೆದಿದ್ದು, ಇದು ಅನೈತಿಕ ಸಂಬಂಧಗಳಿಂದ ಹಿಡಿದು ಅತಿ ಕಾಳಜಿಯುಳ್ಳ ಪೋಷಕರವರೆಗೆ ಎಲ್ಲವನ್ನೂ ಆಳವಾಗಿ ಚರ್ಚಿಸುತ್ತದೆ. 
* ಚಿತ್ರಣವನ್ನು ಒಂದಿಷ್ಟು ಜಟಿಲಗೊಳಿಸುವ ನಿಟ್ಟಿನಲ್ಲಿ, ಇಂಗ್ಲಿಷ್‌ ಸರಳವಾಗಿ *ಇಷ್ಟಪಡು*  ಎಂದು ಹೇಳುವುದನ್ನು ಲ್ಯಾಟಿನ್‌ ಭಾಷೆ ಕೆಲವೊಮ್ಮೆ *ಅಮಾರೆ*  ಎಂದು ಬಳಸುತ್ತದೆ. ಆದರೂ, ಲ್ಯಾಟಿನ್‌ ಭಾಷೆಯಲ್ಲಿ *ಪ್ಲೇಸೆರೆ*  ಅಥವಾ *ಡಿಲೆಕ್ಟಾರೆ* ಎಂಬ ಪದಗಳಿಂದ ಈ ಭಾವನೆ ಸಾಮಾನ್ಯವಾಗಿ ಮತ್ತಷ್ಟು ಸ್ಪುಟವಾಗಿ ಅಭಿವ್ಯಕ್ತಿಸಲ್ಪಡುತ್ತದೆ. 
* ಇವು ಹೆಚ್ಚು ಆಡುಮಾತಿನ ಶೈಲಿಯಲ್ಲಿ ಬಳಕೆಯಾಗುತ್ತವೆ. ಡಿಲೆಕ್ಟಾರೆ ಎಂಬ ಪದವು ಕ್ಯಾಟಲ್ಲಸ್‌ನ ಪ್ರೇಮಕವಿತೆಗಳಲ್ಲಿ ಹಲವು ಕಡೆ ಬಳಕೆಯಾಗಿದೆ. *ಡಿಲಿಗೆರೆ * ಎಂಬ ಪದ ಹಲವು ವೇಳೆ "ಪ್ರೀತಿಯಿಂದಿರು" "ಗೌರವಿಸು" ಎಂಬ ಭಾವನೆಯನ್ನು ಅಭಿವ್ಯಕ್ತಿಪಡಿಸುತ್ತದೆ. ತೀರ ವಿರಳವಾಗಿ ಪ್ರಣಯ ಪ್ರೀತಿಯನ್ನು ಸೂಚಿಸಲು ಈ ಪದ ಬಳಕೆಯಾಗುತ್ತದೆ. 
* ಇಬ್ಬರು ಪುರುಷರ ಸ್ನೇಹವನ್ನು ವರ್ಣಿಸಲು ಈ ಪದ ಸೂಕ್ತವಾಗಿದೆ. ಆದರೂ, ಆ ಪದಕ್ಕೆ ಸರಿ ಹೊಂದುವ ನಾಮಪದವಾದ *ಡಿಲಿಗೆಂಟಿಯಾ* ವು, "ಶ್ರದ್ಧೆ" ಅಥವಾ "ಜಾಗರೂಕತೆ" ಎಂಬ ಅರ್ಥಗಳನ್ನು ಹೊಂದಿದೆ. ಅಲ್ಲದೆ ಕ್ರಿಯಾಪದದೊಂದಿಗೆ ಲಾಕ್ಷಣಿಕ ಅತಿಕ್ರಮಣವನ್ನು ಹೊಂದಿದೆ. *ಅಬ್ಸರ್ವೇರ್‌*  ಎಂಬುದು *ಡಿಲಿಗೆಲೆ*  ಎಂಬ ಪದಕ್ಕೆ ಸಮಾನಾರ್ಥಕ ಪದ;
* ಇಂಗ್ಲಿಷ್‌ನೊಂದಿಗೆ ಒಂದೇ ಭಾಷಾಕುಲದಿಂದ ಬಂದಿದ್ದರೂ ಸಹ, ಈ ಕ್ರಿಯಾಪದ ಮತ್ತು ಇದರ ಸಂವಾದಿ ನಾಮಪದ *ಅಬ್ಸರ್ವೇಟಿಯಾ*, ಕೆಲವೊಮ್ಮೆ "ಗೌರವ" ಅಥವಾ "ಒಲವು" ಎಂಬ ಅರ್ಥಗಳನ್ನು ಸೂಚಿಸುತ್ತವೆ. ಕ್ರಿಶ್ಚಿಯನ್‌ ಬೈಬಲ್‌ನ ಲ್ಯಾಟಿನ್‌ ಅನುವಾದಗಳಲ್ಲಿ *ಕ್ಯಾರಿಟಾಸ್‌*  ಎಂಬ ಪದವು "ಉದಾರ ಪ್ರೀತಿ‌" ಎಂಬ ಅರ್ಥ ನೀಡಲು ಬಳಕೆಯಾಗಿದೆ. ಆದರೆ ಪಾಗನ್‌ ರೋಮನ್ ಸಾಹಿತ್ಯದಲ್ಲಿ ಈ ಅರ್ಥವು ಎಲ್ಲೂ ಕಂಡುಬರುವುದಿಲ್ಲ. ಇದು ಗ್ರೀಕ್‌ ಪದದ ಸಂಯೋಜನೆಯಿಂದ ವ್ಯುತ್ಪತ್ತಿ ಹೊಂದಿರುವುದರಿಂದ ಇದಕ್ಕೆ ಯಾವುದೇ ಸಂವಾದಿ ಕ್ರಿಯಾಪದಗಳಿಲ್ಲ.

## ಧಾರ್ಮಿಕ ದೃಷ್ಟಿಕೋನಗಳು 
### ಅಬ್ರಹಾಮಿಕ್‌ ಧರ್ಮಗಳು 
thumb|left|200px|ರಾಬರ್ಟ್ ಇಂಡಿಯಾನನ 1977 "ಲವ್‌ ಸ್ಕಲ್‌ಪ್ಚರ್‌" ಇಸ್ರೇಲ್‌ನಲ್ಲಿನ ಅಹಾವಾವನ್ನು ಹೊರಹೊಮ್ಮಿಸುತ್ತಿರುವುದು.

#### ಯೂಹೂದಿ ಧರ್ಮ 
* ಹೀಬ್ರೂ ಧರ್ಮದಲ್ಲಿ,* ಅಹಾವಾ*  ಎಂಬ ಪದ ಅಂತರ್‌ವ್ಯಕ್ತೀಯ ಪ್ರೀತಿ ಮತ್ತು ದೇವರ ಪ್ರೀತಿ ಎಂಬರ್ಥದಲ್ಲಿ ಅತ್ಯಂತ ಸಾಮಾನ್ಯವಾಗಿ ಬಳಕೆಯಾಗುತ್ತದೆ. ಜನಗಳ ನಡುವಿನ ಪ್ರೀತಿ ಹಾಗೂ ಮನುಷ್ಯ ಮತ್ತು ದೇವರ ನಡುವಿನ ಪ್ರೀತಿಯ ಎರಡೂ ಸಂದರ್ಭಗಳಲ್ಲೂ ಪ್ರೀತಿಯ ವಿಸ್ತೃತ ವ್ಯಾಖ್ಯಾನವನ್ನು ಯಹೂದಿ ಧರ್ಮ ನೀಡುತ್ತದೆ.
* ಮನುಷ್ಯರ ನಡುವಿನ ಪ್ರೀತಿಗೆ ಸಂಬಂಧಿಸಿದಂತೆ ಹೀಬ್ರೂಗಳ ಪವಿತ್ರಗ್ರಂಥ ಟೋರಾಈ ರೀತಿ ಹೇಳುತ್ತದೆ, "ನಿನ್ನನ್ನು ನೀನು ಪ್ರೀತಿಸುವಷ್ಟೇ ನಿನ್ನ ನೆರೆಹೊರೆಯವರನ್ನೂ ಪ್ರೀತಿಸು" (ಲೆವಿಟಿಕಸ್‌‌ 19:18)ಮನುಷ್ಯ ಮತ್ತು ದೇವರ ನಡುವಿನ ಪ್ರೀತಿಗೆ ಸಂಬಂಧಿಸಿದಂತೆ, "ನಿನ್ನ ಹೃದಯಪೂರ್ವಕವಾಗಿ, ನಿನ್ನ ಆತ್ಮಪೂರ್ವಕವಾಗಿ ಮತ್ತು ನಿನ್ನ ಸಾಮರ್ಥ್ಯಪೂರಕವಾಗಿ" ದೇವರನ್ನು ಪ್ರೀತಿಸಬೇಕು ಎಂದು ಓರ್ವನನ್ನು ಅದು ಆಜ್ಞಾಪಿಸಿದೆ (ಡಿಯೂಟರೋನಮಿ 6:5); ಇದನ್ನು ಮಿಷ್‌ನಾಹ್‌ (ಯಹೂದಿಗಳ ಮೌಖಿಕ ಕಾನೂನಿನ ಕೇಂದ್ರ ಬರಹ) ಆಯ್ದುಕೊಂಡಿದ್ದು, ಉತ್ತಮ ಕಾರ್ಯಗಳು, ನಿರ್ದಿಷ್ಟವಾದ ಗಂಭೀರ ನಿಯಮೋಲ್ಲಂಘನೆಗಳನ್ನು ಎಸಗುವುದಕ್ಕೆ ಬದಲು ಒಬ್ಬರ ಬದುಕನ್ನು ತ್ಯಾಗ ಮಾಡುವ ಇಚ್ಛೆ, ಒಬ್ಬನ ಸಂಪತ್ತೆಲ್ಲವನ್ನು ತ್ಯಾಗ ಮಾಡುವ ಇಚ್ಛೆ ಮತ್ತು ಯಾವುದೇ ಸಂಕಷ್ಟದಲ್ಲಿದ್ದರೂ ದೇವರಿಗೆ ಆಭಾರಿಯಾಗಿರು ಎಂಬ ಒಳ್ಳೆಯ ಗುಣಗಳನ್ನು ಸೂಚಿಸಲು ಆರಿಸಿಕೊಳ್ಳಲಾಗಿದೆ (ಟ್ಯಾಕ್ಟೇಟ್ ಬೆರಾಚೋಥ್‌ 9:5).
* ದೈವಿಕ ಕಾರ್ಯಗಳನ್ನು ಅವಲೋಕಿಸುವ ಅಥವಾ ಪ್ರಕೃತಿಯ ಅದ್ಭುತಗಳಿಗೆ ಸಾಕ್ಷಿಯಾಗುವ ಮೂಲಕ ಈ ಪ್ರೀತಿಯನ್ನು ಹೇಗೆ ಬೆಳೆಸಲು ಸಾಧ್ಯ ಎಂಬ ವಿಚಾರದಲ್ಲಿ ರಾಬಿನಿಕ್‌ ಸಾಹಿತ್ಯ ಭಿನ್ನವಾಗುತ್ತದೆ.   ವೈವಾಹಿಕ ಜೋಡಿಗಳ ನಡುವೆ ಇರುವ ಪ್ರೀತಿಯ ಕುರಿತು ಹೇಳುವುದಾದರೆ,  ಇದು ಜೀವನಕ್ಕೆ ಅತ್ಯಗತ್ಯ ಅಂಶವೆಂದು ಪರಿಗಣಿಸಲ್ಪಟ್ಟಿದೆ:
* "ನೀನು ಪ್ರೀತಿಸುವ ಮಡದಿಯಲ್ಲಿ ನಿನ್ನ ಬದುಕನ್ನು ಕಾಣು" (ಎಕ್ಲೆಸಿಯೇಟ್ಸ್‌ 9:9)ಬೈಬಲ್‌ಗೆ ಸಂಬಂಧಿಸಿದ ಸಾಂಗ್‌ ಆಫ್‌ ಸೋಲೋಮನ್‌ ಪುಸ್ತಕವನ್ನು, ದೇವರು ಮತ್ತು ಅವನ ಜನರ ನಡುವಿನ ಪ್ರೀತಿಯ ರಮ್ಯ ರೂಪಕ ಎಂದು ಪರಿಗಣಿಸಲಾಗಿದ್ದರೂ ಇದನ್ನು ಹಾಗೇ ಓದುತ್ತಾ ಹೋದಾಗ ಅದೊಂದು ಪ್ರೀತಿಯ ಹಾಡಿನಂತೆ ಭಾಸವಾಗುತ್ತದೆ. ಯಹೂದಿಗಳ ದೃಷ್ಟಿಕೋನದಲ್ಲಿ ಪ್ರೀತಿಯನ್ನು ವ್ಯಾಖ್ಯಾನಿಸುವಾಗ, 20ನೇ ಶತಮಾನದ ರಾಬ್ಬಿ ಎಲಿಯಾಹು ಎಲೀಜೆರ್‌ ಡೆಸ್ಲರ್‌ ಆಗಿಂದಾಗ್ಗೆ ಈ ರೀತಿ ಉಲ್ಲೇಖಿಸುತ್ತಾನೆ "ಪಡೆಯುವ ನಿರೀಕ್ಷೆಯಿಲ್ಲದೆ ಕೊಡುವುದು" (ಅವನ *ಮಿಚ್‌ತಾವ್‌ ಮಿ-ಇಲಿಯಾಹು* ವಿನಿಂದ, ಸಂ 1)

#### ಕ್ರೈಸ್ತ ಧರ್ಮ 
thumb|right|ಗಿಯೋವನ್ನಿ ಬ್ಯಾಗ್ಲಿಯೋನ್‌ ಬರೆದಿರುವ ಸೇಕ್ರೆಡ್‌ ಲವ್‌ ವರ್ಸಸ್‌ ಪ್ರೊಫೇನ್‌ ಲವ್‌ (1602–03)
ಕ್ರೈಸ್ತ ಧರ್ಮದ ನಂಬಿಕೆಯ ಪ್ರಕಾರ ಪ್ರೀತಿ ದೇವರಿಂದ ಬರುತ್ತದೆ. ಗ್ರೀಕ್‌ನಲ್ಲಿ *ಎರೋಸ್‌*  ಎಂದು ಕರೆಯಲ್ಪಡುವ ಗಂಡು ಮತ್ತು ಹೆಣ್ಣಿನ ಪ್ರೀತಿ ಹಾಗೂ ಇತರರ ನಿಸ್ವಾರ್ಥ ಪ್ರೀತಿ(*ಅಗಾಪೆ* ), ಇವುಗಳನ್ನು ಅನುಕ್ರಮವಾಗಿ "ಅರೋಹಣ" ಪ್ರೀತಿ ಮತ್ತು "ಅವರೋಹಣ" ಪ್ರೀತಿ ಎಂದು ಅಲ್ಲಲ್ಲಿ ಹೋಲಿಸಲಾಗಿದೆ. ಆದರೆ ಅಂತಿಮವಾಗಿ ಅವು ಒಂದೇ ಆಗಿವೆ.  
ಕ್ರೈಸ್ತ ಸಮುದಾಯದಲ್ಲಿ ನಿಯತವಾಗಿ ಉಲ್ಲೇಖವಾಗುವ, "ಪ್ರೀತಿ"ಗೆ ಸಂಬಂಧಿಸಿದಂತೆ ಹಲವು ಪದಗಳು ಗ್ರೀಕ್‌ನಲ್ಲಿವೆ. 
* *ಅಗಾಪೆ* : ಹೊಸ ಒಡಂಬಡಿಕೆಯಲ್ಲಿ, *agapē*  ಎಂಬುದಕ್ಕೆ ಉದಾರ, ನಿಸ್ವಾರ್ಥ, ಪರೋಪಕಾರಿಯಾದ ಮತ್ತು ಬೇಷರತ್ತಾದ ಎಂಬರ್ಥಗಳಿವೆ. ಇದು ಮಾತಾಪಿತೃಗಳ ಪ್ರೀತಿ‌ಯಾಗಿದ್ದು, ಜಗತ್ತಿನಲ್ಲಿ ಒಳ್ಳೆಯತನವನ್ನು ಹುಟ್ಟುಹಾಕುವಂತೆ ಇದನ್ನು ಕಾಣಲಾಗುತ್ತದೆ; ಮಾನವೀಯತೆಯನ್ನು ಪ್ರೀತಿಸುವ ಮೂಲಕ ದೇವರನ್ನು ಕಾಣುವ ಮಾರ್ಗ ಇದಾಗಿದ್ದು, ಕ್ರೈಸ್ತರು ಒಬ್ಬರಿಗೊಬ್ಬರು ಹೊಂದಲು ಬಯಸುವ ಪ್ರೀತಿಯಂತೆ ಇದು ಕಂಡುಬರುತ್ತದೆ. 
* *ಫಿಲಿಯೋ* : ಹೊಸ ಒಡಂಬಡಿಕೆಯಲ್ಲೂ ಬಳಕೆಯಾಗಿರುವ *ಫಿಲಿಯೋ*  ಎಂಬ ಪದವು ಸಂತೋಷಕರವೆಂದು ಕಾಣುವ ಯಾವುದಾದರೊಂದಕ್ಕೆ ಮನುಷ್ಯನು ತೋರುವ ಸ್ಪಂದನೆಯಾಗಿದೆ. 
ಇದು "ಭ್ರಾತೃತ್ವದ ಪ್ರೀತಿ" ಎಂದೂ ಹೆಸರಾಗಿದೆ. 
* ಗ್ರೀಕ್‌ ಭಾಷೆಯಲ್ಲಿರುವ ಪ್ರೀತಿಗೆ ಸಂಬಂಧಿಸಿದ ಇತರೆ ಎರಡು ಪದಗಳೆಂದರೆ, *ಎರೋಸ್‌* (ಲೈಂಗಿಕ ಪ್ರೀತಿ) ಮತ್ತು *ಸ್ಟೋರ್ಜ್* ‌(ಮಕ್ಕಳಿಂದ ಪೋಷಕರೆಡೆಗಿನ ಪ್ರೀತಿ), ಇವು ಹೊಸ ಒಡಂಬಡಿಕೆಯಲ್ಲಿ ಎಲ್ಲೂ ಬಳಕೆಯಾಗಿಲ್ಲ. 
* "*ನಿನ್ನ ಹೃದಯಪೂರ್ವಕವಾಗಿ, ನಿನ್ನ ಆತ್ಮಪೂರ್ವಕವಾಗಿ ಮತ್ತು ನಿನ್ನ ಸಾಮರ್ಥ್ಯಪೂರಕವಾಗಿ ದೇವರನ್ನು ಪ್ರೀತಿಸು* " ಮತ್ತು "*ನಿನ್ನನ್ನು ನೀನು ಪ್ರೀತಿಸುವಷ್ಟೇ ನಿನ್ನ ನೆರೆಹೊರೆಯವರನ್ನೂ ಪ್ರೀತಿಸು* " ಎಂಬ ಎರಡು ಮಾತುಗಳು ಜೀವನದಲ್ಲಿನ ಎರಡು ಅತಿಮುಖ್ಯವಾದ ಮೌಲ್ಯಗಳು ಎಂದು ಕ್ರೈಸ್ತರು ನಂಬುತ್ತಾರೆ (ಜೀಸಸ್‌ ಪ್ರಕಾರ, ಇದು ಯಹೂದಿಯರ ಟೋರಾ ಎಂಬ ಪವಿತ್ರ ಗ್ರಂಥದ ಮಹೋನ್ನತ ದೈವಾಜ್ಞೆಯಾಗಿದೆ.
* ಹೋಲಿಕೆ:ಗೋಸ್ಪೆಲ್‌ ಆಫ್‌ ಮಾರ್ಕ್‌ ಅಧ್ಯಾಯ 12, ಖಂಡಗಳು 28–34)."*ಲವ್‌ ಗಾಡ್‌, ಅಂಡ್‌ ಯಾಸ್‌ ದೋ ವಿಲ್ಟ್‌* " ಎಂಬ ಕೃತಿಯನ್ನು ಸಂತ ಅಗಸ್ಟೀನ್‌ ಬರೆದಾಗ ಇದನ್ನು ಸಾರಾಂಶೀಕರಿಸಿದ್ದನು.
ಧರ್ಮಪ್ರಚಾರಕ ಪಾಲ್‌ ಪ್ರೀತಿಯನ್ನು ಎಲ್ಲದರ ಅತ್ಯಂತ ಪ್ರಮುಖವಾದ ಸದ್ಗುಣ ಎಂದು ವೈಭವೀಕರಿಸಿದ್ಧಾನೆ. 
* 1 ಕೋರಿಂಥಿಯನ್ಸ್‌‌ ಕೃತಿಯಲ್ಲಿ ಬರುವ ಜನಪ್ರಿಯ ಕವಿತೆಯೊಂದರಲ್ಲಿ ಪ್ರೀತಿಯನ್ನು ವರ್ಣಿಸುತ್ತಾ ಅವನು ಹೀಗೆ ಬರೆಯುತ್ತಾನೆ, "*ಪ್ರೀತಿಯೆಂದರೆ ಸಹನಶೀಲತೆ, ಪ್ರೀತಿಯೆಂದರೆ ದಯೆ*.*ಇದು ಅಸೂಯೆಯಲ್ಲ, ಇದು ಜಂಬಪಡುವುದಿಲ್ಲ, ಇದು ಹೆಮ್ಮೆ ಪಡುವುದಿಲ್ಲ. * *ಇದು ಒರಟಲ್ಲ, ಇದು ಸ್ವಾರ್ಥಸಾಧಕವಲ್ಲ, ಇದು ಅಷ್ಟು ಸುಲಭವಾಗಿ ಕೋಪಕ್ಕೆ ತುತ್ತಾಗುವುದಿಲ್ಲ.
* ಇದು ಅನ್ಯಾಯ-ಅಕ್ರಮಗಳ ದಾಖಲೆಯನ್ನಿಡುವುದಿಲ್ಲ.* *ಪ್ರೀತಿ ಕೆಡುಕಿನಲ್ಲಿ ಸಂತೋಷ ಕಾಣುವುದಿಲ್ಲ; ಬದಲಿಗೆ ಸತ್ಯದ ಮೂಲಕ ಆನಂದ ಹೊಂದುತ್ತದೆ.* *ಇದು ಸದಾ ರಕ್ಷಿಸುತ್ತದೆ, ಸದಾ ನಂಬುತ್ತದೆ, ಸದಾ ಭರವಸೆಯಿಡುತ್ತದೆ, ಮತ್ತು ನಿರಂತರ ಪ್ರಯತ್ನದಲ್ಲಿ ತೊಡಗುತ್ತದೆ*." (1 Cor. 13:4–7, NIV) *
* ಧರ್ಮಪ್ರಚಾರಕ ಜಾನ್‌ ಹೀಗೆ ಬರೆಯುತ್ತಾರೆ. "*ದೇವರು, ತನ್ನ ಒಬ್ಬನೇ ಒಬ್ಬ ಮಗನಿಗೆ ಕೊಡುಗೆಯಾಗಿ ನೀಡಿದ ಜಗತ್ತನ್ನು ಬಹುವಾಗಿ ಪ್ರೀತಿಸಿದನು, ಯಾರು ಅವನಲ್ಲಿ ನಂಬಿಕೆಯಿಡುತ್ತಾರೋ ಅವರು ಹಾಳಾಗುವುದಿಲ್ಲ; ಬದಲಿಗೆ ಶಾಶ್ವತ ಬದುಕನ್ನು ಹೊಂದುತ್ತಾರೆ*. *ದೇವರು ತನ್ನ ಮಗನನ್ನು ಪ್ರಪಂಚವನ್ನು ವಿಧಿಸಲು ಈ ಜಗತ್ತಿನೊಳಗೆ ಕಳಿಸಲಿಲ್ಲ; ಬದಲಿಗೆ ಅವನ ಮೂಲಕ ಜಗತ್ತನ್ನು ಸಂರಕ್ಷಿಸಲು ಕಳಿಸಿದನು. 
* * *ಯಾರು ಅವನಲ್ಲಿ ನಂಬಿಕೆಯಿಡುತ್ತಾರೋ ಅವರು ಯಾವ ತೊಂದರೆಗೂ ಒಳಗಾಗುವುದಿಲ್ಲ, ಆದರೆ ಯಾರು ಅವನನ್ನು ನಂಬುವುದಿಲ್ಲವೋ ಅವರು ಈಗಾಗಲೇ ಇರುವ ತಮ್ಮ ನಿತ್ಯ ಯಾತನೆಗಳಲ್ಲೇ ಉಳಿಯುತ್ತಾರೆ. ಏಕೆಂದರೆ ಅವರು ದೇವರ ಒಬ್ಬನೇ ಒಬ್ಬ ಮಗನ ಹೆಸರಲ್ಲಿ ನಂಬಿಕೆ ಇಟ್ಟಿರುವುದಿಲ್ಲ*.
* "(ಜಾನ್‌ 3:16–18, NIV) ಜಾನ್‌ ಮುಂದುವರಿಸುತ್ತಾ ಹೀಗೆ ಹೇಳುತ್ತಾರೆ "*ಆತ್ಮೀಯ ಗೆಳೆಯರೇ, ಪ್ರೀತಿ ಎನ್ನುವುದು ದೇವರಿಂದ ಬರುವ ವಸ್ತುವಾದ್ದರಿಂದ ಒಬ್ಬರನ್ನೊಬ್ಬರು ಪರಸ್ಪರ ಪ್ರೀತಿಸೋಣ*. *ಪ್ರೀತಿಸುವ ಪ್ರತಿಯೊಬ್ಬರೂ ದೇವರಿಂದ ಹುಟ್ಟಿದವರಾಗಿರುತ್ತಾರೆ ಮತ್ತು ದೇವರನ್ನು ತಿಳಿದಿರುತ್ತಾರೆ. * *ಯಾರು ಪ್ರೀತಿಸುವುದಿಲ್ಲವೋ ಅವರು ದೇವರನ್ನು ತಿಳಿಯುವುದಿಲ್ಲ, ಏಕೆಂದರೆ ದೇವೆರೆಂದರೆ ಪ್ರೀತಿ* " ( ಜಾನ್‌ 1 4:7–8, NIV) ಪ್ರತಿಯೊಬ್ಬರಿಗೂ ಪ್ರೀತಿ ಮತ್ತು ಕಾಮಾಸಕ್ತಿಗಳ ನಡುವಿನ ವ್ಯತ್ಯಾಸವನ್ನು ಅರ್ಥ ಮಾಡಿಕೊಳ್ಳುವ ಸಾಮರ್ಥ್ಯವಿರಬೇಕೆಂದು ಸಂತ ಅಗಸ್ಟೀನ್ ಹೇಳುತ್ತಾರೆ.
* ಸಂತ ಅಗಸ್ಟೀನ್‌ ಪ್ರಕಾರ, ಭೋಗಾಕಾಂಕ್ಷೆ ಎನ್ನುವುದು ಅತಿಯಾದ ವ್ಯಾಮೋಹ, ಆದರೆ ಪ್ರೀತಿಸುವುದು ಮತ್ತು ಮತ್ತೊಬ್ಬರಿಂದ ಪ್ರೀತಿಸಿಕೊಳ್ಳುವುದು ಎಂಬುದು ಅವನು ಜೀವನಪರ್ಯಂತ ಹುಡುಕುವುದೇ ಆಗಿರುತ್ತದೆ. ಅವರು ಮತ್ತೆ ಹೇಳುತ್ತಾರೆ,* "ನಾನು ಪ್ರೀತಿಯನ್ನು ಪ್ರೀತಿಸುತ್ತಿದ್ದೆ."*  ಅಂತಿಮವಾಗಿ ಅವನು ಪ್ರೀತಿಯಲ್ಲಿ ಬೀಳುತ್ತಾನೆ ಮತ್ತು ಮರಳಿ ದೇವರಿಂದ ಪ್ರೀತಿಯನ್ನು ಪಡೆಯುತ್ತಾನೆ. 
* ಸಂತ ಅಗಸ್ಟೀನ್ ಹೀಗೆ ಹೇಳುತ್ತಾರೆ, ನಿನ್ನನ್ನು ಸಂಪೂರ್ಣವಾಗಿ ಮತ್ತು ಸತ್ಯವಾಗಿ ಪ್ರೀತಿಸುವುದು ದೇವರು ಮಾತ್ರ. ಏಕೆಂದರೆ ಮನುಷ್ಯ ಪ್ರೀತಿಯಲ್ಲಿ ಮಾತ್ರವೇ *"ಮಾತ್ಸರ್ಯ, ಸಂಶಯ, ಭಯ, ಕೋಪ ಮತ್ತು ಕಿತ್ತಾಟ"*  ಮುಂತಾದ ನ್ಯೂನತೆಗಳಿರಲು ಸಾಧ್ಯ. ಸಂತ ಅಗಸ್ಟೀನ್ ಪ್ರಕಾರ, ದೇವರನ್ನು ಪ್ರೀತಿಸುವುದೆಂದರೆ, *"ನಿಮ್ಮದೇ ಆದ ಶಾಂತಿಯನ್ನು ಪಡೆಯುವುದೇ"*  ಆಗಿರುತ್ತದೆ. (ಸಂತ ಅಗಸ್ಟೀನ್ ಅವರ ಪಾಪನಿವೇದನೆಗಳು) 
* ಕ್ರೈಸ್ತ ದೇವತಾಶಾಸ್ತ್ರಜ್ಞರು ದೇವರನ್ನು ಪ್ರೀತಿಯ ಮೂಲವಾಗಿ ಕಾಣುತ್ತಾರೆ. ಇದೇ ಪ್ರೀತಿ ಮನುಷ್ಯರಲ್ಲಿ ಮತ್ತು ಅವರ ಪ್ರೀತಿಯ ಸಂಬಂಧಗಳಲ್ಲಿ ಪ್ರತಿಫಲನವಾಗುತ್ತದೆ. ಪ್ರಭಾವಿ ಕ್ರೈಸ್ತ ದೇವತಾಶಾಸ್ತ್ರಜ್ಞ C.S. ಲೆವಿಸ್‌ *ದಿ ಫೋರ್‌ ಲವ್ಸ್‌ * ಎನ್ನುವ ಕೃತಿಯನ್ನು ಬರೆದನು.  
* ಬೆನೆಡಿಕ್ಟ್‌ XVI "ದೇವರೇ ಪ್ರೀತಿ" ಎಂಬುದರ ಮೇಲೆ ತನ್ನ ಮೊದಲ ಪೋಪ್‌ ಸುತ್ತೋಲೆಯನ್ನು ಬರೆದನು.  ಪ್ರೇಮ ಸ್ವರೂಪಿಯಾಗಿರುವ ದೇವರ ಚಿತ್ರದಲ್ಲಿ ಸೃಷ್ಟಿಯಾಗಿರುವ ಮನುಷ್ಯ ಪ್ರೀತಿಯನ್ನು ಅನುಸರಿಸಬಲ್ಲ; ದೇವರ ಪ್ರೀತಿಯನ್ನು ತಮ್ಮ ಚಿಂತನೆಯಲ್ಲಿ (ಎರೋಸ್‌) ಪಡೆದುಕೊಳ್ಳುವ ಮತ್ತು ಅದನ್ನು ಅನುಭವಿಸುವ ಮೂಲಕ ದೇವರಿಗೆ ಮತ್ತು ಇತರರಿಗೆ ತನ್ನನ್ನು ತಾನೆ ಅರ್ಪಿಸಿಕೊಳ್ಳಬಲ್ಲ (ಅಗಾಪೆ) ಎಂದು ಅವರು ಹೇಳುತ್ತಾರೆ. ಅವರ ಪ್ರಕಾರ, ಪ್ರೀತಿಯ ಈ ಜೀವನ, ಕಲ್ಕತ್ತಾದ ತೆರೆಸಾ ಮತ್ತು ಪೂಜ್ಯ ವರ್ಜಿನ್‌ ಮೇರಿಯಂಥ ಸಂತರ ಬದುಕಾಗಿದೆ ಮತ್ತು ದೇವರು ತಮ್ಮನ್ನು ಪ್ರೀತಿಸುತ್ತಾನೆ ಎಂದು ನಂಬಿದಾಗ ಕ್ರೈಸ್ತರು ಅನುಸರಿಸುವ ಮಾರ್ಗವಾಗಿದೆ.

#### ಇಸ್ಲಾಂ ಮತ್ತು ಅರಬ್‌ 
* ಒಂದು ರೀತಿಯ ಪ್ರಜ್ಞೆಯಲ್ಲಿ, ಬದುಕಿನ ಬಗೆಗಿನ ಇಸ್ಲಾಮಿಕ್‌ ದೃಷ್ಟಿಕೋನವನ್ನು ಪ್ರೀತಿಯು ಒಳಗೊಳ್ಳುತ್ತದೆ. ನಂಬಿಕೆ ಹೊಂದಿರುವ ಎಲ್ಲರಿಗೂ ಅನ್ವಯಿಸುವ ವಿಶ್ವ ಭ್ರಾತೃತ್ವವಾಗಿ ಅದು ಒಳಗೊಳ್ಳುತ್ತದೆ. ದೇವರೇ ಪ್ರೀತಿ ಎಂದು ಹೇಳುವ ಯಾವುದೇ ಉಲ್ಲೇಖಗಳು ಅಲ್ಲೆಲ್ಲೂ ಇಲ್ಲ. ಆದರೆ ದೇವರ(ಅಲ್ಲಾ) 99 ಹೆಸರುಗಳ ಪೈಕಿ *ಅಲ್‌-ವಾದುದ್‌*  ಅಥವಾ "ದಿ ಲವಿಂಗ್‌ ಒನ್‌" ಎಂಬ ಹೆಸರಿದ್ದು, ಇದು ಸುರಾ 11:90ರಲ್ಲಿ ಮಾತ್ರವಲ್ಲದೇ ಸುರಾ 85:14ರಲ್ಲೂ ಸಹ ಕಂಡುಬಂದಿದೆ. ಇದು "ಪ್ರೇಮಭರಿತ ದಯಾಮಯಿಯಾಗಿರುವ" ದೇವರನ್ನು ಸೂಚಿಸುತ್ತದೆ. ನಂಬಿಕೆಯಿರುವ ಎಲ್ಲರೂ ದೇವರ ಪ್ರೀತಿಯನ್ನು ಪಡೆಯುತ್ತಾರೆ. 
* ಆದರೆ ಯಾವ ಪ್ರಮಾಣದಲ್ಲಿ ಅಥವಾ ಪ್ರಯತ್ನದಲ್ಲಿ ಆತ ದೇವರನ್ನು ಸಂತುಷ್ಟಪಡಿಸಿದ್ದಾನೆ ಎಂಬುದು ಎನ್ನುವುದು ಆಯಾ ವ್ಯಕ್ತಿಯನ್ನು ಅವಲಂಬಿಸಿರುತ್ತದೆ. *ಇಷ್ಕ್‌ *, ಅಥವಾ ದೈವಿಕ ಪ್ರೀತಿ ಸೂಫಿ ತತ್ವದ ಎದ್ದು ಕಾಣುವ ಅಂಶ.
ಪ್ರೀತಿ ಎನ್ನುವುದು ವಿಶ್ವಕ್ಕೆ ನೀಡಲಾದ ದೇವರ ಮೂಲತತ್ವದ ಪ್ರದರ್ಶನ ಎಂಬುದು ಸೂಫಿಗಳ ನಂಬಿಕೆ. 
* ದೇವರು ಸೌಂದರ್ಯವನ್ನು ಗುರುತಿಸಲು ಅಪೇಕ್ಷಿಸುತ್ತಾನೆ ಮತ್ತು ಒಬ್ಬನು ತನ್ನನ್ನು ತಾನೆ ನೋಡಿಕೊಳ್ಳಲು ಕನ್ನಡಿಯಲ್ಲಿ ಇಣುಕುವಂತೆ, ದೇವರು ಪ್ರಕೃತಿಯ ಪ್ರೇರಕ ಶಕ್ತಿಗಳೊಳಗೇ ಅವನ್ನು "ನೋಡುತ್ತಾನೆ". ಎಲ್ಲವೂ ದೇವರ ಪ್ರತಿಬಿಂಬವೇ ಆಗಿರುವಾಗ, ಸ್ಪಷ್ಟವಾಗಿ ಕಾಣುವ ಕುರೂಪದಲ್ಲೂ ಸೌಂದರ್ಯವನ್ನು ಹುಡುಕಲು ಸೂಫಿ ತತ್ವದ ಜ್ಞಾನಶಾಖೆಯು ಪ್ರಯತ್ನಿಸುತ್ತದೆ.
* ಸೂಫಿ ತತ್ವವನ್ನು ಪ್ರೀತಿಯ ಧರ್ಮ ಎಂದು ಅನೇಕ ಸಲ ಕರೆಯಲಾಗಿದೆ.ಸೂಫಿ ತತ್ವದಲ್ಲಿ ದೇವರನ್ನು ಮೂರು ಮುಖ್ಯ ಪರಿಭಾಷೆಗಳಲ್ಲಿ ಗುರುತಿಸಲಾಗುತ್ತದೆ. ಅವೆಂದರೆ, ಪ್ರೇಮಿ, ಪ್ರೀತಿಸಲ್ಪಟ್ಟವರು ಮತ್ತು ಕಡುಪ್ರೇಮದವರು. ಈ ಪರಿಭಾಷೆಗಳಲ್ಲಿ ಕೊನೆಯದಾಗಿರುವ ಕಡುಪ್ರೇಮದವರು ಎಂಬುದು ಸೂಫಿ ಕವನಗಳಲ್ಲಿ ಬಹಳ ಕಡೆ ಕಂಡುಬರುತ್ತದೆ.
* ಪ್ರೀತಿಯ ಮೂಲಕ ಮಾನವಕುಲವು ತನ್ನ ಅಂತರ್ಗತ ಶುದ್ಧತೆ ಮತ್ತು ದೈವಕೃಪೆಗೆ ಮರಳಬಹುದು ಎಂಬುದು ಸೂಫಿ ತತ್ವದ ಒಂದು ಸಾಮಾನ್ಯ ದೃಷ್ಟಿಕೋನ. ದೇವರ ಮೇಲಿನ ತಮ್ಮ ಪ್ರೀತಿಯ ಕಾರಣದಿಂದಾಗಿ ಸೂಫಿ ಸಂತರು "ಅಮಲೇರಿದ" ಸ್ಥಿತಿಗೆ ಕುಖ್ಯಾತರು. ಇದರಿಂದ ಇವರ ತತ್ವಪದ ಮತ್ತು ಸಂಗೀತದಲ್ಲಿ ಮದ್ಯದ ಕುರಿತಾದ ಉಲ್ಲೇಖಗಳು ನಿರಂತರವಾಗಿ ಕಂಡುಬರುತ್ತವೆ.

### ಪೌರ್ವಾತ್ಯ ಧರ್ಮಗಳು 
#### ಬೌದ್ಧ ಧರ್ಮ 
* ಬೌದ್ಧ ಧರ್ಮದಲ್ಲಿ, *ಕಾಮ*  ಎಂಬುದು ಐಂದ್ರಿಯಿಕವಾಗಿರುವ, ಲೈಂಗಿಕ ಪ್ರೀತಿ. ಇದು ಸ್ವಾರ್ಥವಾಗಿರುವುದರಿಂದ ಜ್ಞಾನೋದಯವನ್ನು ಪಡೆಯುವ ಮಾರ್ಗದಲ್ಲಿ ಇದು ಒಂದು ಅಡಚಣೆಯಾಗಿದೆ.   *ಕರುಣಾ*  ಎಂಬುದು ಇತರರ ನೋವನ್ನು ಕಡಿಮೆ ಮಾಡುವ ಸಹಾನುಭೂತಿ ಮತ್ತು ಕರುಣೆಯಾಗಿದೆ. ಇದು ಜ್ಞಾನಕ್ಕೆ ಪೂರಕ ಮತ್ತು ಜ್ಞಾನೋದಯಕ್ಕೆ ಅಗತ್ಯವಾದದ್ದು. 
**ಅದ್ವೇಸ*  ಮತ್ತು *ಮೆಟ್ಟಾ * ಗಳು ಧರ್ಮಾರ್ಥ ಪ್ರೀತಿ‌ಗಳು. ಈ ಪ್ರೀತಿ ಷರತ್ತುಗಳಿಂದ ಮುಕ್ತವಾಗಿರುತ್ತದೆ ಮತ್ತು ಇದಕ್ಕೆ ಗಮನಾರ್ಹವಾದ ಅತ್ಮ ಅಂಗೀಕಾರದ ಅಗತ್ಯವಿರುತ್ತದೆ. ಬಾಂಧವ್ಯ ಮತ್ತು ಲೈಂಗಿಕತೆಯ ಕುರಿತಾಗಿರುವ ಹಾಗೂ ಸ್ವ-ಹಿತಾಸಕ್ತಿಯಿಲ್ಲದೆ ಸಂಭವಿಸುವುದು ಅಪರೂಪವಾಗಿರುವ ಸಾಮಾನ್ಯ ಪ್ರೀತಿಗಿಂತ ಇದು ಸ್ವಲ್ಪ ವಿಭಿನ್ನವಾಗಿದೆ. ಇದರ ಬದಲಿಗೆ, ಬೌದ್ಧಧರ್ಮದಲ್ಲಿ ಇದು ನಿರ್ಲಿಪ್ತತೆ ಮತ್ತು ಇತರರ ಯೋಗಕ್ಷೇಮದಲ್ಲಿನ ನಿಸ್ವಾರ್ಥ ಆಸಕ್ತಿಯನ್ನು ಸೂಚಿಸುತ್ತದೆ. 
* ಮಹಾಯಾನ ಬೌದ್ಧಧರ್ಮದಲ್ಲಿರುವ ಬೋಧಿಸತ್ವ ಅದರ್ಶವು, ಸಂಕಟದಲ್ಲಿ ತೊಳಲಾಡುತ್ತಿರುವ ಜಗತ್ತಿನ ಹೊರೆಯನ್ನು ಕಡಿಮೆ ಮಾಡುವ ಉದ್ದೇಶದಿಂದ ಓರ್ವನು ಕೈಗೊಳ್ಳಬೇಕಾದ ಸರ್ವಸಂಗ ಪರಿತ್ಯಾಗವನ್ನು ಒಳಗೊಳ್ಳುತ್ತದೆ. ಬೋಧಿಸತ್ವದ ಮಾರ್ಗವನ್ನು ಅನುಸರಿಸಲು ಹೊಂದಿರಬೇಕಾದ ಅತ್ಯಂತ ಶಕ್ತಿಶಾಲಿ ಪ್ರೇರಣೆಯೆಂದರೆ, ನಿಸ್ವಾರ್ಥದ ಮಿತಿಯಲ್ಲೇ ಆತ್ಮೋದ್ಧಾರ ಮತ್ತು ಎಲ್ಲ ಸಚೇತನ ಜೀವಿಗಳಿಗೆ ಪರೋಪಕಾರಿಯಾದ ಪ್ರೀತಿ‌ಯನ್ನು ತೋರಿಸುವುದು.

#### ಹಿಂದೂ ಧರ್ಮ 
* ಹಿಂದೂ ಧರ್ಮದಲ್ಲಿ *ಕಾಮ*  ಸಂತೋಷಕರ, ಇಲ್ಲಿ ಲೈಂಗಿಕ ಪ್ರೀತಿಗೆ ಕಾಮದೇವ ಎಂಬ ಮಾನವರೂಪ ಕೊಡಲಾಗಿದೆ. ಇವನೇ ಕಾಮದ ಅಧಿದೇವತೆ.   ಹಿಂದೂ ಧರ್ಮದ ಹಲವು ಜ್ಞಾನಶಾಖೆಗಳ ಪ್ರಕಾರ ಇದು ಜೀವನದಲ್ಲಿನ ಮೂರನೆಯ ತುದಿ (*ಪುರುಷಾರ್ಥ* ). ಕಾಮದೇವನನ್ನು ಹಲವುವೇಳೆ ಕಬ್ಬಿನ ಜಲ್ಲೆಯ ಬಿಲ್ಲು ಮತ್ತು ಪುಷ್ಟದ ಬಾಣ ಹಿಡಿದು ನಿಂತಿರುವಂತೆ ಚಿತ್ರಿಸಲಾಗಿದೆ. 
* ಇವನು ದೊಡ್ಡ ಗಿಳಿಯೊಂದರ ಮೇಲೆ ಸವಾರಿ ಮಾಡಬಹುದು.  ಇವನು ಸಾಮಾನ್ಯವಾಗಿ ತನ್ನ ಪತ್ನಿ ರತಿ  ಹಾಗೂ ತನ್ನ ಒಡನಾಡಿ ಮತ್ತು ವಸಂತ ಋತುವಿನ ಅಧಿದೇವನಾದ ವಸಂತನೊಂದಿಗಿರುತ್ತಾನೆ.    ಕಾಮ ಮತ್ತು ರತಿಯರ ಕಲ್ಲಿನ ವಿಗ್ರಹಗಳನ್ನು ಭಾರತದ ಕರ್ನಾಟಕದ ಬೇಲೂರಿನಲ್ಲಿರುವ ಚೆನ್ನಕೇಶವ ದೇವಾಲಯದ ಬಾಗಿಲ ಮೇಲೆ ಕಾಣಬಹುದು. *ಕಾಮ* ನ ಮತ್ತೊಂದು ಹೆಸರು *ಮಾರ*.
* *ಕಾಮ* ಕ್ಕೆ ವಿರುದ್ಧವಾಗಿ *ಪ್ರೇಮ*  ಅಥವಾ *ಪ್ರೇಮ್‌*  ಎನ್ನುವುದು ಉನ್ನತ ಪ್ರೀತಿಯನ್ನು ಸೂಚಿಸುತ್ತದೆ.  *ಕರುಣಾ* ಎಂದರೆ ಸಹಾನುಭೂತಿ ಮತ್ತು ಕರುಣೆ, ಇದು ಇತರರ ಕಷ್ಟಗಳಿಗೆ ಸ್ಪಂದಿಸುವಂತೆ ನಮ್ಮನ್ನು ಪ್ರಚೋದಿಸುತ್ತದೆ. *ಭಕ್ತಿ*  ಎನ್ನುವುದು ಸಂಸ್ಕೃತದ ಪರಿಭಾಷೆಯಾಗಿದ್ದು, ಇದಕ್ಕೆ "ಪರಮ ಶ್ರೇಷ್ಠ ಭಗವಂತನಿಗೆ ತೋರುವ ಪ್ರೀತಿಪೂರ್ವಕ ಭಕ್ತಿ" ಎಂಬ ಅರ್ಥವಿದೆ.
* *ಭಕ್ತಿ* ಯಲ್ಲಿ ಪಾಲ್ಗೊಳ್ಳುವ ವ್ಯಕ್ತಿಯನ್ನು *ಭಕ್ತ*  ಎನ್ನಲಾಗುತ್ತದೆ. ಹಿಂದೂ ಬರಹಗಾರರು, ಮತಧರ್ಮಶಾಸ್ತ್ರಜ್ಞರು ಮತ್ತು ತತ್ವಜ್ಞಾನಿಗಳು *ಭಕ್ತಿ* ಯನ್ನು ಒಂಭತ್ತು ರೂಪಗಳಾಗಿ ವಿಂಗಡಿಸಿದ್ದಾರೆ. ಇದನ್ನು ನಾವು ಭಾಗವತ ಪುರಾಣ ಮತ್ತು ತುಳಸೀದಾಸರ ಕೃತಿಗಳಲ್ಲಿ ಕಾಣಬಹುದು. ಅನಾಮಿಕನೊಬ್ಬ (ನಾರದ ಬರೆದಿದ್ದಾನೆಂಬ ನಂಬಿಕೆಯಿದೆ) ಬರೆದಿರುವ *ನಾರದ ಭಕ್ತಿ ಸೂತ್ರಗಳು''  ಎಂಬ ತಾತ್ವಿಕ ಬರವಣಿಗೆಯಲ್ಲಿ ಪ್ರೀತಿಯನ್ನು ಹನ್ನೊಂದು ರೂಪಗಳಾಗಿ ವಿಂಗಡಿಸಲಾಗಿದೆ.

## ಇದನ್ನೂ ನೋಡಿರಿ 
* ಪ್ರೀತಿಯ ಸಾರ್ವತ್ರಿಕ ಸಿದ್ಧಾಂತವು, ಪ್ರೀತಿಯ ಸಾಮಾಜಿಕ, ಐತಿಹಾಸಿಕ, ಮತ್ತು ಜೀವ-ವೈದ್ಯಕೀಯ ಚೌಕಟ್ಟನ್ನು ನೀಡುತ್ತದೆ.
* ಸ್ಪರ್ಶೇಂದ್ರಿಯದ ಔಷಧ
* ಅಂತರ್‌ವ್ಯಕ್ತೀಯ ಆಕರ್ಷಣೆ
* ಪ್ರೀತಿ‌ (ಸಾಂಸ್ಕೃತಿಕ ದೃಷ್ಟಿಕೋನಗಳು)
* ಪ್ರೇಮ ಪತ್ರ
* ಪ್ರೀತಿ‌ (ಧಾರ್ಮಿಕ ದೃಷ್ಟಿಕೋನಗಳು)
* ಪ್ರೀತಿ‌ (ವೈಜ್ಞಾನಿಕ ದೃಷ್ಟಿಕೋನಗಳು)
* ಪ್ರೀತಿ‌-ಸಂಕೋಚ
* ವಿರಹ ವೇದನೆ
* ಏಕಪತ್ನಿತ್ವ
### ಹೊರ ಸಂಪರ್ಕ
*ಪ್ರೇಮದ ಒಮದು ಸತ್ಯಕಥೆ:ಅವಳು ನನಗಾಗಿ ಮದುವೆಯೇ ಆಗಲಿಲ್ಲ: ಅರ್ಧ ಶತಮಾನದ ಹಿಂದಿನ ಕತೆ ಹೇಳಿದ 82ರ ವ್ಯಕ್ತಿ;;ಪ್ರಜಾವಾಣಿ ವೆಬ್‌ ಡೆಸ್ಕ್‌‌ Updated: 04 ಏಪ್ರಿಲ್ 2021,

## ಉಲ್ಲೇಖಗಳು 
## ಮೂಲಗಳು 
* 
* 
* 
* 
* 
* 
* 

## ಹೊರಗಿನ ಕೊಂಡಿಗಳು 
* ಪ್ರೇಮಶಾಸ್ತ್ರ 
* ಪ್ರೀತಿಯ ಮೇಲಿನ ವೈಜ್ಞಾನಿಕ ಅಧ್ಯಯನದ ವಿಲಕ್ಷಣ ಪರಿಚಯ ಮತ್ತು ಉಲ್ಲೇಖಗಳು  

ವರ್ಗ:ಪ್ರೀತಿ‌
ವರ್ಗ:ವೈಯಕ್ತಿಕ ಬದುಕು
ವರ್ಗ:ರಚನಾತ್ಮಕ ಮನಶ್ಯಾಸ್ತ್ರ
ವರ್ಗ:ನೈತಿಕ ಮೌಲ್ಯಗಳು